Chlorid berýlnatý

Chlorid berýlnatý (BeCl2) je anorganická zlúčenina. Ide o bezfarebnú až bielu alebo žltú kryštalickú a hygroskopickú látku dobre rozpustnú v mnohých polárnych rozpúšťadlách. 

Jeho vlastnosti sú takmer rovnaké ako u chloridu hlinitého.

Príprava 
Chlorid berýlnatý sa pripravuje zlučovaním kovového berýlia s chlórom pri vysokej teplote.
Be + Cl2 → BeCl2

Tiež je možné ho pripraviť redukciou oxidu berýlnatého uhlíkom pri vysokej teplote za prítomnosti chlóru.

Štruktúra 

Pevný chlorid berýlnatý je jednorozmerný polymér pozostávajúci z tetraédrických štruktúr.

Líši sa tým od fluoridu berýlnatého, ktorý je trojrozmerným polymérom so štruktúrou podobnou štruktúre kremeňa.

Podobné látky 
 Fluorid berýlnatý
 Bromid berýlnatý
 Jodid berýlnatý
 Chlorid horečnatý
 Chlorid vápenatý
 Chlorid strontnatý
 Chlorid bárnatý
 Chlorid radnatý

Referencie

Zdroj 

Berýlnatý
Berylnatý
Zlúčeniny berýlia